SKRIFTLIG FORESPØRGSEL P-1147/03

af Giovanni Pittella (PSE) til Kommissionen

(24. marts 2003)

Om: V.I.L.A. S.r.l.

I forbindelse med spørgsmålet om virksomheden V.I.L.A. s.r.l.'s adgang til de fællesskabsmidler, der forvaltes af regionen Campania i overensstemmelse med dens mål 1-status i Italien til det såkaldte Casalgian-projekt, og som finansieres af arbejdsministeriet i henhold til lov 236/93, art. 1, litra b), har Europa-Kommissionen, der allerede blev adspurgt den 25.9.2002, afgivet et svar den 21. oktober 2002 (P-2772/02)(1).

Under henvisning til dette svar skal følgende to punkter præciseres:

- Renato Paravia blev den 24.2.2003 frikendt af førsteinstans-domstolen i Salerno på grundlag af artikel 530 i straffeloven, idet der ikke var begået noget strafbart;

- i modsætning til Kommissionens oplysninger skete fællesskabsfinansieringen i forbindelse med P.O.M. 2000-2006 gennem EFRU og ikke gennem ESF.

Kan Kommissionen oplyse følgende:

1. Har V.I.L.A. S.r.l. ved sin deltagelse i to udbudsprocedurer fra arbejdsministeriet respekteret den åbne og offentlige procedure, som Europa-Kommissionen kræver for adgangen til fællesskabsmidler under P.O.M.?

2. Er regionen Campania forpligtet til at yde samfinansiering i forbindelse med forvaltningen af P.O.M. under hensyntagen til provinsernes rolle, idet de gennem en ad hoc-afgørelse har givet virksomheden V.I.L.A. adgang til fællesskabsmidlerne under P.O.M. 2000/2006 i dets egenskab af modtager- og iværksætterorgan for Casalgian-programmet?

3. Kan både P.O.M. Campania og P.O. overveje muligheden af en undtagelse fra den åbne og offentlige procedure i tilfælde af, at modtager/iværksætter udvælges på nationalt plan (jf. f.eks. foranstaltning 2.1, afsnit 3, som tillader en undtagelse i tilfælde af, at det udvalgte organ i henhold til loven eller andre bestemmelser repræsenterer iværksætteren af nationale eller regionale strategier inden for det særlige område)?

(1) EFT C 52 E af 6.3.2003, s. 213.

Svar afgivet på Kommissionens vegne af Anna Diamantopoulou

(23. april 2003)

Det ærede medlem beder Kommissionen udtale sig om en specifik sag: virksomheden Vila s.r.l.'s adgang til de fællesskabsmidler, som forvaltes af regionen Campania inden for rammerne af mål 1 Italien.

Kommissionen, som allerede er blevet spurgt om dette emne den 25. september 2002, kan kun henvise det ærede medlem til sit svar af 21. oktober 2002 (P-2772/02 stillet af Giovanni Pittella), hvad angår de generelle principper for strukturfondene, og til at ansvaret for forvaltningen i denne forbindelse bæres af regionen Campania, Assessorato alla formazione professionale, via S. Lucia 81 Napoli, tlf.: 0817966303.

Ansvaret bæres også af forvaltningsmyndigheden, hvad angår overholdelse af den åbne og offentlige procedure for adgang til fællesskabsmidler inden for rammerne af ROP.

Generelt set kan regionen Campania ikke være forpligtet til at yde samfinansiering på grundlag af en beslutning truffet i en provins. Kommissionen har dog ikke kompetence til at afgøre, om regionen Campania var forpligtet til at yde denne samfinansiering.

Sluttelig vil Kommissionen gerne minde det ærede medlem om, at EF-direktiverne vedrørende offentlige kontrakter også finder anvendelse i forbindelse med regionale operationelle programmer.